Diari Oficial de la Generalitat Valenciana


Sumari del DOGV 6987, del 20-03-2013 (2013/2730)

RESOLUCIÓ de 12 de març de 2013, de la Direcció General d'Innovació, Ordenació i Política Lingüística de la Conselleria d'Educació, Cultura i Esport, per la qual es dicten les instruccions que regulen la matrícula telemàtica en la prova perquè les persones majors de díhuit anys puguen obtindre directament el títol de Graduat en Educació Secundària Obligatòria, a la Comunitat Valenciana
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6987

Data del DOGV
:   20-03-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/2730


Data del document
:   12-03-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

RESOLUCIÓ de 12 de març de 2013, de la Direcció General d'Innovació, Ordenació i Política Lingüística de la Conselleria d'Educació, Cultura i Esport, per la qual es dicten les instruccions que regulen la matrícula telemàtica en la prova perquè les persones majors de díhuit anys puguen obtindre directament el títol de Graduat en Educació Secundària Obligatòria, a la Comunitat Valenciana [2013/2730]  
El Decret 112/2007, de 20 de juliol, del Consell, establix el currículum de l'Educació Secundària Obligatòria a la Comunitat Valenciana (DOCV 24.07.2007). La disposició addicional tercera ordena que continua vigent el Decret 83/2000, de 30 de maig, del Consell, que regula la prova perquè les persones majors de díhuit anys puguen obtindre directament el títol de Graduat en Educació Secundària, a la Comunitat Valenciana.  
El Decret 83/2000, de 30 de maig, del Govern Valencià, establix la prova perquè les persones majors de díhuit anys puguen obtindre directament el títol de Graduat en Educació Secundària, a la Comunitat Valenciana (DOGV 06.06.2000).  
L'Orde de 7 de juny de 2000, de la Conselleria de Cultura i Educació, dicta normes per a la regulació i organització de la prova perquè les persones majors de díhuit anys d'edat puguen obtindre directament el títol de Graduat en Educació Secundària, a la Comunitat Valenciana (DOGV 14.06.2000).  
L'Orde de 24 d'octubre de 2002, de la Conselleria de Cultura i Educació modifica l'Orde de 7 de juny de 2000, de la Conselleria de Cultura i Educació, i en el seu apartat primer establix el procediment de formalització de la matrícula (DOGV 28.11.2002).  
Per tot això, i en virtut del que establix la disposició final primera de l'Orde de 7 de juny de 2000, resolc:  
  
Únic. Formalització de la matrícula i termini de presentació de la documentació  
Durant l'any 2013 es realitzaran dos convocatòries de la prova perquè les persones majors de díhuit anys puguen obtindre directament el títol de Graduat en Educació Secundària Obligatòria, en els mesos de juny i octubre.  
S'hi podran inscriure, seguint les instruccions que a este efecte establix la direcció general amb competència en matèria d'educació, aquelles persones que complisquen, com a mínim, dihuit anys al llarg de 2013.   
Esta inscripció serà telemàtica, amb formularis que hi ha en la l'adreça següent: i en la pàgina web del Servici d'Ordenació Acadèmica, secció de Formació de Persones Adultes.  
Amb l'objectiu que les persones interessades que no disposen de la connexió necessària puguen realitzar esta inscripció, els centres de formació de persones adultes de la Generalitat facilitaran un espai proveït d'algun ordinador amb connexió a Internet.  
Una vegada registrada la inscripció telemàtica, la documentació generada haurà de ser impresa i presentada, segons disposa l'apartat primer de l'Orde de 24 d'octubre de 2002, de la Conselleria de Cultura i Educació, durant el mes d'abril per a la convocatòria de juny, i en la segona quinzena d'agost i primera setmana de setembre, per a la d'octubre, preferentment en la direcció territorial competent en matèria d'educació en l'àmbit de gestió de la qual desitgen realitzar la prova, o bé a través de qualsevol mitjà dels previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En cas que la sol·licitud es presente davant d'una oficina de correus, es farà en un sobre obert perquè la instància siga datada i segellada pel funcionari de correus abans de ser certificada. Si no es fa d'esta manera, la instància es considerarà presentada en la data d'entrada en el registre a què vaja dirigida.  
Les persones amb necessitats educatives especials derivades de discapacitat que sol·liciten una adaptació de la prova hauran d'adjuntar a la seua sol·licitud un certificat acreditatiu del grau de discapacitat expedit per l'administració competent. A més, ho notificaran al Servici d'Ordenació Acadèmica de la Direcció General d'Innovació, Ordenació i Política Lingüística.  
Les sol·licituds seran firmades per les persones interessades, i es responsabilitzaran amb això que complixen els requisits establits per a participar en la convocatòria, que les dades contingudes en la sol·licitud són certes i que són conscients que la falsedat d'estes pot donar lloc a la pèrdua del dret de realització de la prova o a l'anul·lació del resultat obtingut en esta.  
L'ompliment telemàtic del formulari d'inscripció en cap cas suposarà l'eliminació del tràmit d'entrega, en forma i termini, de la sol·licitud de participació en la prova davant de l'organisme competent.  
  
  
DISPOSICIÓ FINAL   
  
Única  
De conformitat amb el que disposen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra este acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant de l'òrgan que s'indica a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la seua publicació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 12 de març de 2013.- La directora general d'Innovació, Ordenació i Política Lingüística: Beatriz Gascó Enríquez.